Source: https://www.riigiteataja.ee/akt/428042015014
Timestamp: 2020-01-17 14:58:50+00:00
Document Index: 6614525

Matched Legal Cases: ['§ 2', '§ 3', '§ 4', '§ 67', '§ 9', '§ 8', '§ 2', '§ 3', '§ 4', '§ 3']

Kuusalu valla hallatavate haridusasutuste arengukavade koostamise ja kinnitamise kord – Riigi Teataja
Kuusalu valla hallatavate haridusasutuste arengukavade koostamise ja kinnitamise kord
Kuusalu valla hallatavate haridusasutuste arengukavade koostamise ja kinnitamise kord - sisukord
§ 2 Arengukava koostamine
§ 3 Arengukava kinnitamine
§ 4 Arengukava muutmine
RT IV, 28.04.2015, 14
Vastu võetud 22.12.2010 nr 29
RT IV, 25.10.2012, 77
22.04.2015 RT IV, 28.04.2015, 12 01.05.2015
Määrus kehtestatakse kohaliku omavalitsuse korralduse seaduse paragrahvi 22 lõike 2, põhikooli- ja gümnaasiumiseaduse § 67 lg 2 ja koolieelse lasteasutuse seaduse § 9¹ lg 3 ning Kuusalu Kunstide Kooli põhimääruse § 8 lg 3 alusel.
Määrusega kehtestatakse Kuusalu valla koolide, huvikooli ja lasteaedade (edaspidi haridusasutused) arengukavade koostamise ja kinnitamise kord.
§ 2. Arengukava koostamine
(1) Arengukava koostatakse haridusasutuse järjepideva arengu tagamiseks.
(2) Arengukava on haridusasutustele kohustuslik dokument.
(3) Arengukava koostatakse vähemalt kolmeks aastaks.
[RT IV, 28.04.2015, 12 - jõust. 01.05.2015]
(4) Haridusasutuse arengukava koostamisel arvestatakse asutuse sisehindamise aruandes väljatoodud tegevuse tugevuste ja parendusvaldkondadega.
(5) Arengukava koostatakse koostöös hoolekogu, õppe- või pedagoogilise nõukogu ja/või ekspertidega, õpilasesinduse olemasolul ka õpilasesindusega.
§ 3. Arengukava kinnitamine
(1) Arengukava ja selle muudatused kinnitab Kuusalu Vallavalitsus.
(2) Arengukava kooskõlastatakse enne kinnitamist haridusasutuse hoolekogus, õppe- või pedagoogilises nõukogus, vallavolikogu haridus- ja noorsootöökomisjonis ning õpilasesinduse olemasolul ka õpilasesinduses.
§ 4. Arengukava muutmine
Arengukava analüüsitakse ning vajadusel muudetakse haridusasutuse poolt üks kord aastas hiljemalt 1. novembriks ning esitatakse vallavalitsusele kinnitamiseks vastavalt käesolevale korrale (§ 3 lg 2).